Ir-Regolament tal-kummissjoni (KEE) Nru 1559/91
tas-7 ta’ Ġunju 1991
li jemenda r-Regolament (KEE) Nru 2077/85 li jagħmel regoli dettaljati għall-applikazzjoni tas-sistema ta’ għajnuna għal produzzjoni ta’ ananas tal-landa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 525/77 ta’ l-14 ta’ Marzu, 1977, li jipprovdi għal sistema ta’ għajnuna għal produzzjoni ta’ ananas tal-landa [1], kif l-aħħar emendat bir-Regolament (KEE) Nru 1699/85 [2], u b’mod parikolari l-Artikolu 8 tiegħu,
Billi r-Regolament tal-Kummissjoni (KEE) Nru 2077/85 [3], kif emendat bir-Regolament (KEE) Nru 344/86 [4], jestendi għal ananas tal-landa l-applikazzjoni ta’ ċerti standards li japplikaw għal għajnuna għall-produzzjoni ta’ frott u ħaxix ipproċessati; billi r-riferenzi mogħtija f’dak ir-Regolament għandhom jiġu aġġornati wara l-adozzjoni tar-Regolament tal-Kummissjoni (KEE) Nru 1558/91 [5] u l-emenda għan-nomenklatura maqugħda murija fl-Anness I tar-Regolament tal-Kunsill (KEE) Nru 2658/87 [6], kif l-aħħar emendat bir-Regolament tal-Kummissjoni (KEE) Nru 2472/90 [7];
Billi r-Regolament (KEE) Nru 1558/91 jagħmel regoli ġodda dettaljati għall- applikazzjoni tas-sistema ta’ għajnuna għal produzzjoni ta’ prodotti pproċessati minn frott u ħaxix; billi dawk il-miżuri japplikaw ukoll għal ananas tal-landa;
Billi l-miżuri msemmija f’dan ir-Regolament huma skond l-opinjoni tal-Kumitat ta’ Ġestjoni ta’ Prodotti pproċessati minn Frott u ħaxix,
ADOTTAT DAN IR-REGOLAMENT:
Artikolu 1
L-Artikolu 1 tar-Regolament (KEE) Nru 2077/85 huwa sostitwit b’dan li ġej:
"L-Artikolu 1
1. Għall-finijiet tas-sistema ta’ għajnuna għall-produzzjoni msemmija fir-Regolament (KEE) Nru 525/77, "ananas tal-landa’" tfisser ananas jew biċċiet ta’ ananas, mingħajr il-qoxra u l-qalba, li jkunu għaddew minn trattament ta’ sħana, ippakkjati f’containers issiġillati ermetikament b’kisja ta’ xropp taz-zokkor likwidu b’kontenut totali ta’ zokkor stabbilit wara omoġenizzazzjoni ta’ mhux inqas minn14 % u regolat bil Kodiċi NM20082051, 20082059, 20082071 u 20082079.
2. Mingħajr preġudizzju għad-dispożizzjonijiet msemmija fl-Artikoli ta’ hawn taħt, l-Artikoli 2, 3, 6, 7, 9, 10, 11, 12 (1) u 14 sa 17 tar-Regolament tal-Kummissjoni (KEE) Nru 1558/91 [8] għandhom japplikaw għall-għoti ta’ għajnuna għal produzzjoni ta’ ananas tal-landa."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta’ Ġunju, 1991.